b'\n_START_ARTICLE_\nHMS Vigilant (R93)\n_START_SECTION_\nToinen maailmansota\n_START_PARAGRAPH_\nHMS Vigilant liitettiin palvelukseen otettaessa yhdess\xc3\xa4 sisaralustensa kanssa muodostamaan Kotilaivaston 26. H\xc3\xa4vitt\xc3\xa4j\xc3\xa4laivueeseen, jonka mukana alus suojasi J\xc3\xa4\xc3\xa4meren saattueita sek\xc3\xa4 lentotukialuksia n\xc3\xa4iden suorittaessa rynn\xc3\xa4k\xc3\xb6it\xc3\xa4 Norjan rannikolle._NEWLINE_HMS Vigilant siirtyi laivueen mukana It\xc3\xa4-Intian laivastoon vuoden 1944 lopulla. Alukset osallistuivat iskuihin Malesian ja Borneon rannikon kohteisiin. Alus osallistui 16. toukokuuta 1945 Malakan salmen taisteluun yhdess\xc3\xa4 HMS Saumarezin, HMS Verulamin, HMS Viragon ja HMS Venuksen kanssa. Taistelun aikana upotettiin keisarillisen Japanin laivaston raskas risteilij\xc3\xa4 Haguro.Laivue ei siirtynyt Brittil\xc3\xa4iseen Tyynenmeren laivastoon, vaan se palasi sodan p\xc3\xa4\xc3\xa4tytty\xc3\xa4 Englantiin.\n_START_SECTION_\nTyypin 15 -fregatti\n_START_PARAGRAPH_\nHMS Vigilant muutettiin 1952 J. J. Thornycroftin  telakalla tyypin 15 -fregatiksi, jossa yhteydessa aluksen viirinumero vaihtui F93:ksi._NEWLINE_Alus muutettiin 1955 edelleen koululaivaksi, mink\xc3\xa4 j\xc3\xa4lkeen se liitettiin osaksi Dartmouthin koululaivuetta (engl. Dartmouth Training Squadron). Laivueen teht\xc3\xa4v\xc3\xa4n\xc3\xa4 oli tarjota merikadeteille mahdollisuus merenkulun k\xc3\xa4yt\xc3\xa4nn\xc3\xb6n opetteluun. Muutosty\xc3\xb6n aikana  alukselta poistettiin kaksiputkinen 40 millimetrin tykkitorni ja  sen siltarakennetta laajennettiin ja samalla sillan rakenteita avattiin. Lis\xc3\xa4ksi alukselle rakennettiin majoitustiloja poistetun tykinpaikalle._NEWLINE_HMS Vigilant myytiin romutettavaksi Shipbreaking Industriesille Faslaneen, jonne se saapui 4. kes\xc3\xa4kuuta 1965.'